Buktos ąžuolas

Buktos ąžuolas – išskirtinio amžiaus ąžuolas, esantis Marijampolės savivaldybėje, Liudvinavo seniūnijoje, Marijampolės miškų urėdijos Buktos g-jos (23 kv., 11 skl.) teritorijoje.Saugomų teritorijų valstybės kadastras. Buktos ąžuolas stvk.lt/map Teritorija priklauso Žuvinto biosferos rezervatui.Žuvinto biosferos rezervatas. Miškai zuvintas.lt Valstybės saugomu gamtos paveldo objektu paskelbtas 2005 m. aplinkos ministro įsakymu Nr. D1-255.

Medį supa tankus mišrus miškas. Pasiekiamas iš kelio , nuo Želsvos kaimo apie 3,5 km važiuojant geru miško keliu, netoli Buktos miško gamtinio pažinimo tako (priešingoje kelio pusėje, paėjus mišku apie 300 m). Prie medžio pastatyta informacinė lentelė. Kelių nuorodomis nepažymėtas. 

Apie 3,7 km į pietryčius tame pačiame miške auga Grįstakelio ąžuolas.

 Duomenys 

 Medžio rūšis: paprastasis ąžuolas (Quercus robur L.)
 Aukštis: 28,0 m
 Kamieno apimtis 1,3 m aukštyje: 4,48 m
 Lajos aukštis: 15,5 m
 Lajos plotis – 25 m
 Amžius: neskelbiama

 Galerija 

 Šaltiniai 

Kategorija:Ąžuolai gamtos paminklai
Kategorija:Marijampolės savivaldybės paveldas
Kategorija:Bukta